**הקובץ בכתיבתו של אשר ורד עוסק בנושאים הבאים:**

**שימו לב, המידע לא עבר עריכה לשונית ומדעית.**

**גְלוֹבָּלִיזַצְיָה :** הגורמים להתפתחות הגלובליזציה - הטענות נגד הגלובליזציה - מאפיינים עיקריים לגלובליזציה - הסיבות העיקריות להיווצרות הגלובליזציה - ההשפעות העיקריות של תהליך הגלובליזציה על המדינות המתפתחות - ההשפעות העיקריות של תהליך הגלובליזציה על המדינות המפותחות - אפשרות לצמצום הפערים בין העולם המפותח לעולם הפחות מפותח - המהפכה הטכנולוגית בתחומי התחבורה והתקשורת, המאפשרת את התפתחות תהליכי הגלובליזציה. - השפעת הגלובליזציה על הכלכלה - השפעת הגלובליזציה על החברה והתרבות - השפעת הגלובליזציה על הפוליטיקה - השפעת הגלובליזציה על הסביבה - מיקור חוץ.

**גְלוֹבָּלִיזַצְיָה :**המדינות המזהמות ביותר בעולם - עלייה במודעות לשיפור איכות הסביבה - פיתוח בר קיימא" וחקלאות בת-קיימא .

ארגון הסחר העולמי - סחר עולמי ( סחר בינלאומי) - שוּק חופשי - קרן המטבע הבינלאומית -קבוצת שמונה המדינות המתועשות - קפִּיטָלִיזְם - הבנק העולמי - הון - הפרטה - יתרון לגודל.

**הגלובליזציה והשפעתה על כלכלת ישראל** **:** התהליכים שתרמו להשתלבות כלכלת ישראל בכלכלה הגלובלית - שינויים במבנה התעשייה בישראל - התפתחות תעשיית הטכנולוגיה העילית (היי-טק) בישראל - תוצאות ההשתלבות של מדינת ישראל בכלכלה העולמית

**גְלוֹבָּלִיזַצְיָה**

|  |  |
| --- | --- |
|  |  |
| **גְלוֹבָּלִיזַצְיָה** | גְלוֹבָּלִיזַצְיָה GLOBALIZATION - – מלטינית גלובוס, כדור, כדור הארץ.  גלובליזציה – תהליך כלל-עולמי שבו מוצרים,הון,אנשים,מידע ורעיונות עוברים במהירות ממדינה למדינה,בלי שהמרחק או הגבולות המדיניים יעכבו אותם.  תהליך זה נובע משילוב של כוחות כלכליים, טכנולוגיים, חברתיים, תרבותיים, תקשורתיים ופוליטיים.  הגלובליזציה התאפשרה הודות למספר תנאים חשובים: פיתוח תחבורה מהירה ויעילה (שדות תעופה ומטוסים מודרניים, נמלי ים שצמצמו את זמן הפריקה והטעינה, רכבות מהירות וכבישים מהירים), פתוח אמצעי תקשורת (תקשורת מחשבים, פלאפונים זמינים לכל מקום, מכשירי פקס), תהליכי התמחות (התמחות של אזורים שונים בעולם בהתאם לתנאים הטבעיים והאנושיים שלהם)  הדבר שהאיץ את תהליך הגלובליזציה הוא הפיתוחים הטכנולוגיים החדשים בתחום התקשורת והעברת המידע – כמו למשל, התפתחות האינטרנט בשנות ה-90. התהליך התרחש כתוצאה מכך שמדינות רבות צמצמו את ההגבלות על יבוא של סחורות ממדינות אחרות, וכך "נפתחו" השווקים של אותן מדינות והתאפשר מעבר חופשי של סחורות ממדינה למדינה. הדבר יצר תחרות בין לאומית, כי המוצרים צריכים להתחרות, באיכותם ובמחירם במוצרים דומים המגיעים ממקומות שונים בעולם. דבר נוסף הוא שמוצרים דומים ושירותים דומים נצרכים בכל המדינות. את הכלכלה הגלובאלית מובלים ארגוני על כלכליים, שהחשובים שבהם הם "ארגון הסחר העולמי", "הבנק העולמי" ו"קרן המטבע הבין –לאומית".  בתהליכי הגְלוֹבָּלִיזַצְיָה - מדינות, קהילות, חברות כלכליות ואנשים מכל רחבי העולם יוצרים קשרים פיזיים או וירטואליים הדוקים, כמעט ללא התחשבות במחסומים של גבולות מדיניים. כך מתאפשר מעבר מהיר של מוצרים, הוֹן, אנשים, מידע ורעיונות -ממקום למקום; כלכלות, תרבויות ותנועות פוליטיות משתלבות זו בזו ומזינות אלו את אלו; ובני האדם ברחבי העולם מפתחים טעמים ומנהגים תרבותיים דומים, כאילו העולם  כולו הוא יחידה אחת. כך נוצר מעיין שוק עולמי,גלובלי,אחד,שיש לו השפעה על הכלכלה,הפוליטיקה,התרבות והחברה ברוב מדינות העולם.  הנהנות מעיקריות מתהליכי הגלובליזציה הן המדינות המפותחות, שבהן צמחו החברות הרב-לאומיות וארגוני-העל הכלכליים. אך הגלובליזציה היטיבה גם עם המדינות המתפתחות – היא פתחה לפניהן שווקים רבים ליצוא תוצרתן, בעיקר תוצרת חקלאית, ויצרה מקומות תעסוקה רבים.  תהליכי הגלובליזציה קבלו תאוצה מאז שהתפרק הגוש הקומוניסטי והסתיימה תקופת "המלחמה הקרה" בין ארה"ב וברה"מ. הדבר יצר תנאים מתאימים לשיתוף פעולה כלכלי ותרבותי שחיזק את הגלובליזציה.  הגלובליזציה יוצרת תלות כלכלית בין המדינות, ומשבר כלכלי באחד מאזורי העולם עלול להפוך למשבר כלל-עולמי. מצד שני, הכלכלה הגלובאלית יכולה למתן ולעצור משבר כלכלי באחד מהאזורים בעולם באמצעות התערבות ארגוני-על.  המושג "גלובליזציה" שונה מהמושג "כפר גְלוֹבָּלִי\*" המתייחס להשפעת המדיה על אימוץ דפוסי חיים אחידים, אופנות, מותגים ותרבות פופולארית בעולם.  \*"כפר גלובלי" הוא מטבע לשון שגוּר המתאר חברה חסרת גבולות,בעלת מִתְווֶה תרבותי אחיד,  החובקת את תושבי כדור הארץ כולו. תושבי העולם יכולים לקבל שפע של תמונות ומידע בזמן אמת מכל קצות כדור הארץ - כאילו כל מיליארדי האנשים בעולם חיים בכפר קטן, יושבים בכיכר הכפר ומשוחחים ביניהם. |
|  |  |
| **הגורמים להתפתחות הגלובליזציה**; | תהליכי הגלובליזציה הם בראש ובראשונה תוצאה של שינוי עמוק באופי הפעילות הכלכלית בעולם. זהו סדר עולמי חדש המסיר במידה רבה את מגבלות הסחר ותנועות ההון בין אזורים שונים בעולם.  ההתפתחויות הפוליטיות-כלכליות, והטכנולוגיות שהתרחשו בתחומי התחבורה והתקשורת בשלהי המאה ה 20- מהוות את הגורמים העיקריים לזירוז תהליכי הגלובליזציה. |
|  |  |
|  |  |

**גְלוֹבָּלִיזַצְיָה**

|  |  |
| --- | --- |
|  |  |
| **הטענות נגד הגלובליזציה**  **" אנטי גלובליזציה "** | תהליך הגלובליזציה הוא עובדה ואי אפשר לעצור אותו או להחזירו לאחור, למרות זאתמגוון ארגונים מתנגדים לעצם רעיון הגלובליזציה מתוך רצון לשימור המסגרת המקומית לאומית.  **טענות כנגד הגלובליזציה:**  1. רבות מהחברות הרב-לאומיות משקיעות רק מעט מרווחיהן בפיתוח הכלכלה של המדינות שהן פועלות בהן.  2. הכלכלה הגלובלית מנצלת את כוח העבודה המובטל בארצות המתפתחות ומשלמות פחות משכר המינימום.- חברות רב-לאומיות רבות מעסיקות במפעלים שבמדינות המתפתחות ילדים ונשים בתנאי עבודה קשים ובשכר נמוך. הן סוגרות ומעבירות מפעלים ממדינה למדינה, ולכן הן מותירות אנשים רבים מחוסרי עבודה ולעתים אף גורמות למשבר כלכלי במדינה כולה.  3. הגלובליזציה מגדילה את הפער בין העשירים לעניים. וכך יש בעולם כ-1.3 מיליארד בני אדם ששכרם נמוך מדולר אחד ליום.  4. פגיעה בכוחן של הממשלות : לחברות הרב לאומיות אין אחריות כלפי גוף כלשהו.אחריותן הינה כלפי ההנהלות ובעלי המניות בלבד. אינם נבחרים ואינם מייצגים אוכלוסייה ולא מחויבים לחברה הכללית. לחברות הרב-לאומיות יש כוח שהוא גדול מכוחן של ממשלות, והן יכולות להשפיע אפילו על החלטותיהן של ממשלות.  5. הגלובליזציה מקדמת תרבות צריכה: כפיית רכישת מותגים, ולא מוצרים באמצעות הקניית הרגשה לצרכן שכאשר הוא רוכש מותג – הוא מתחבר לחברה העולמית הגלובליזציה יוצרת תרבות עולמית הומוגנית (אחידה) ותוך כדי כך היא משפיעה על התרבויות המקומיות ומשנה אותן.  6. פגיעה קשה באיכות הסביבה: לחברות הנ"ל אין קשר/יחס אל הנוף ותרבות המדינות, עובדה שגורמת למפגעים סביבתיים בתהליך הייצור, עזיבה למדינה אחרת והשארת נזק אדיר.- לעתים החברות הרב-לאומיות גורמות נזקים לסביבה. על ידי ניצול יתר של משאבים במדינות עניות. ומייצרות פסולת רבה המזהמת את המדינות שבהן פועלות בהן. |
|  |  |
| **מאפיינים עיקריים לגלובליזציה** | **1. התרחבות הסחר העולמי**  הסחר העולמי מבוסס על יצוא ויבוא של סחורות ושירותים בין מדינות העולם, בהתאם לכללים בין-לאומיים ולכללים המקומיים של כל אחת מהמדינות. קשרי מסחר בין מדינות היו קיימים כבר בתקופות היסטוריות קדומות, אבל הסחר העולמי קיבל תנופה גדולה מאז  התפשטות הקולוניאליזם, וגידול מואץ נוסף בהיקפי הסחר העולמי מתרחש החל במחצית השנייה של המאה ה 20- , עם התגברותם של תהליכי הגלובליזציה.  לאחר מלחמת העולם השנייה קבעו המדינות המנצחות הסכמי סחר, המכונים "הסכמי גאט" ( GATT - General Agreement on Tariffs and Trade ), שעל בסיסם התנהל המסחר העולמי עד 1995 - עת הוקם "ארגון הסחר העולמי" ( WTO - World Trade Organization ), שתפס את מקומם והוא פועל עד היום.  ארגון הסחר העולמי מייצג שאיפה למינימום מכסים, מִכְסוֹת והגבלות אחרות, העלולות לפגוע במעבר החופשי של סחורות ממקום למקום.  ארגונים אחרים האחראים להתרחבות הסחר העולמי הם השוק האירופי המשותף, שלימים היה לאיחוד האירופי והשפעתו על היקף הסחר עצומה.וארגון נפט"א NAFTA) ), שהוקם כדי לעודד סחר חופשי בין מדינות צפון אמריקה (ארה"ב, קנדה ומכסיקו).  התרחבות הסחר העולמי מורגשת בחיי היום-יום של תושבי העולם; בעוד שבעבר היו מוצרי היבוא יקרים ורק מעטים רכשו אותם - הרי כיום, במרבית מדינות העולם, נסחרים מוצרי יבוא רבים, וחלקם אף זולים מן התוצרת המקומית.  לדוגמה: בישראל אפשר למצוא יינות מצרפת ומצ'ילה ושמן זית מארצות הים התיכון, שמחירם לעתים קרובות נמוך ממוצרים דומים מתוצרת הארץ.  עדות נוספת להתרחבות הסחר היא המוצרים, הסחורות והשירותים החדשים הצצים בשווקים חדשות לבקרים ומעידים שיוזמות היצרנים וצריכת הלקוחות בכל רחבי העולם גְדֵלוֹת ומתרחבות בהתמדה. |
|  |  |

**גְלוֹבָּלִיזַצְיָה**

|  |  |
| --- | --- |
|  |  |
| **מאפיינים עיקריים לגלובליזציה**  **(המשך)** | **הסחר הפִינַנְסִי (המסחר בכספים)**  בד בבד עם הגידול בסחר הבין-לאומי בסחורות ובשירותים, גדל והתרחב מאוד הסחר הפִינַנְסִי (המסחר בכספים), והוא מתנהל ברובו בבוּרְסוֹת, שבהן מוכרים וקונים נְיָירוֹת עֵרֶך שונים, כמו: מְנָיוֹת או איגרות חוב.  בעזרת תקשורת המחשבים והאינטרנט תושבי כל המדינות יכולים להשתתף במסחר בכל הבורסות הפזורות ברחבי העולם. ואכן היקף המסחר בבורסות העולם עצום, והוא מסתכם בטריליוני (מיליוני מיליונים) דולרים ביום.  התפתחות הסחר בְּשירותים ובסחורות וכן הסחר הפיננסי העלו את רמת החיים במדינות רבות, אך גם יצרו תלות כלכלית בין המדינות בעולם, והתלות יוצרת מצב שבו משבר כלכלי באחת המדינות פוגע במדינות רבות אחרות.  **חברות ותאגידים רב לאומיים המובילות את הגלובליזציה**  לפני העידן הגלובלי, התבצעה רוב הפעילות הכלכלית בתוך כל אחת ממדינות העולם או כחלק מהקשרים שבין מדינות העולם. הייצור היה לרוב מרוכז במדינה אחת, במפעלי ענק או לכל היותר במספר מפעלים סמוכים שבהם התבצעו כל שלבי הפיתוח והייצור.  כיום, בעידן הגלובאלי, חברות רב לאומיות, הנקראות גם תאגידים בין לאומיים, הן המובילות את הגלובליזציה.  **עוצמת התאגידים:**  תאגידים עולמיים שולטים כיום בשליש משוק המזון המעובד בעולם. ב 75% ממסחר הדגנים הבינלאומי.בשוק חמרי הדישון בעולם, בשוק הבננות, ובשוק התה העולמי.  לכל חברה או תאגיד רב לאומי יש מפעלים בכמה מדינות, והם פועלים בוֹ-זמנית לצורך פיתוח, יִיצוּר ושיווק מוצריהם.  כל אחד משלבי הייצור יכול להיות ממוקם במדינה ובאזור המתאימים ביותר לצרכיה של החברה. את המיקום בוחרות התאגידים החברות הרב לאומיות על פי הכּדאיוּת הכלכלית - במקום שבו הרווח הכלכלי יהיה הגבוה ביותר,ובהתאם לכך הן יכולות לשנות את מיקום המפעל, כדי למקסם את הרווח.- לדוגמה,החברות יכולות להעביר מפעל למקום בו כוח העבודה זול ביותר, או מיומן במיוחד.  רוב החברות הרב לאומיות מחזיקות את הנהלותיהן ואת מרכזי הפיתוח באחד מאזורי הגלעין: צפון אמריקה ) ארה"ב וקנדה (, אירופה )במיוחד בגרמניה, צרפת ,בריטניה, והולנד ( וביפן. גם מחלקות הפיתוח בנמצאות בדרך כלל במדינות אלה, משום שבהן מצוי כוח אדם משכיל ומיוּמן.  מפעלי היִיצוּר וההרכבה שזקוקים לעבודות ידיים ברמה שאינה דורשת מיומנות גבוהות - מצויים בדרך כלל במדינות הפחות מפותחות.  כדי להגדיל את רווחיהן מנצלות החברות הרב לאומיות את כוח העבודה הזול, ואת העובדה שבמדינות אלה אין חובה להעניק לעובדים זכויות סוציאליות )ביטוחים שונים, פנסיה וכדומה ) .  החברות הרב לאומיות מנצלות גם את העובדה שתקנות הפיקוח על הסביבה במדינות אלה עדיין אינן קפדניות, וכך הן חוסכות בהוצאות של התקנת אמצעים להגנת הסביבה.  בחירת מיקום המפעלים אינה תלויה רק בעלויות כוח האדם אלא גם ברמת התשתיות, באיכות כוח האדם, במדיניות הפיתוח של המדינה, ובכוחם של האיגודים המקצועיים. במדינות שבהן כוח האדם אינו מיומן ולא קיימות בהן תשתיות טכנולוגיות מפותחות,יוקמו מפעלים מדרגה נמוכה כמו: תעשיות טכסטיל ומזון.  עוצמתן הכלכלית של החברות הרב לאומיות נובעת מן היתרונות התחרותיים שיש להן.  יש להן מידע עדכני על מוצרים, שווקים, כוח עבודה ועוד, דרך חברות הבת והמפעלים הפזורים בכל העולם. יש להן גם מאגר גדול של הון, טכנולוגיה, כישורי אנוש ויתרון לגודל.  העוצמה הכלכלית של החברות והתאגידים הרב-לאומיים יוצרים מצב שבו מדינות רבות מעוניינות בכניסתן של החברות לתחומן.  כניסתן של חברות ותאגידים בינלאומיים למדינה תורמים לכלכלתה – הם משקיעים כספים, מעודדים פיתוח, מאיצים את המסחר, משלמים מיסים ומספקים מקומות עבודה. |
|  |  |

**גְלוֹבָּלִיזַצְיָה**

|  |  |
| --- | --- |
|  |  |
| **הסיבות העיקריות**  **להיווצרות הגלובליזציה** | **1. סיבות טכנולוגיות - התפתחויות בתחומי הטכנולוגיה, התחבורה והתקשורת:**  תחילת תהליך הגלובליזציה מיוחס לשינויים טכנולוגיים שחלו בסוף המאה ה 20. ובעיקר למהפכה הטכנולוגית בתחומי התחבורה והתקשורת, (מחשב אישי, תקשורת לווינים, טלפון סלולארי ורשת אינטרנט) שמאפשרים תקשורת בין יבשות ומדינות, יצירת קשרים תרבותיים, פוליטיים ובעיקר כלכליים בין מדינות שונות, וחשוב מכך בין יחידים וקבוצות במדינות שונות.  המהפכה הטכנולוגית משנה את משמעותם של המרחק והזמן: היא מקצרת מרחקים וזמנים, ומוזילה את עלויות מעבר הסחורות, ההון המידע והאנשים ברחבי העולם.  התפתחות התחבורה, במיוחד התחבורה האווירית מאפשרת ההגעה ממקום למקום,בזמן קצר ובמחיר נמוך יותר מאשר בעבר. פיתוח מערכות התקשורת מאפשר יצירת קשרים והעברת מידע בזמן קצר (לעיתים גם בזמן אמת) ובזול – לכל מקום בעולם, מקצה העולם ועד קצהו.  בעולם שבו אפשר להעביר באופן מידי מידע ממקום למקום ולהגיע פיזית ממקום למקום בזמן קצר ובמחיר נמוך -נוצרים קשרים חדשים בין מדינות, חברות כלכליות, קהילות ויחידים ממקומות שונים בעולם. קשרים אלו הם התשתית לקיומה של הכלכלה הגלובלית, והם גם הבסיס שממנו צומחות ההשפעות החברתיות והתרבותיות של תהליך זה.  **2. סיבות פוליטיות :**  מאז מלחמת העולם השנייה היה העולם נתון להשפעה של שתי מעצמות: מן הצד אחד גוש מדינות המערב, וארצות הברית בראשו - ומן הצד האחר גוש מדינות מזרח אירופה,וברית המועצות לשעבר בראשו.  במשך כ 40- שנה, עד סוף שנות ה 80- של המאה ה 20- התקיים מאבק איתנים בין שתי  מעצמות-העל, ארה"ב ובריה"מ, על כוח ועל תחומי השפעה. תקופה זאת מְכוּנָה "תקופת המלחמה הקרה" .  בגלל אופי המאבק בין המעצמות: הייתה זו תקופה של מתח רב, חשדנות הדדית, פעולות ריגול, מרוץ חימוש - שכלל חימוש גרעיני, תחרות על "כיבוש החלל" ועימותים צבאיים מקומיים, אך לא מלחמה כוללת  המלחמה הקרה הסתיימה עם התפוררות המשטר הקומוניסטי בבריה"מ ובמזרח אירופה. תושבי האזור ניצלו את היחלשותה של בריה"מ, ובתהליך מהיר שינו המדינות שבריה"מ סיפחה אליה, זו אחר זו, את המשטר במדינותיהן והכריזו על עצמאותן.  תהליך התפרקות הגוש המזרחי הסתיים בשנת 1990 עם נפילת חומת ברלין, כאשר גרמניה, שבתקופת המלחמה הקרה נחלקה לשתי מדינות - גרמניה המזרחית וגרמניה המערבית - התאחדה מחדש בשלטון דמוקרטי.  בעקבות אירועים אלו נפתחו הגבולות בין מערב אירופה.  הפיכתה של ארה"ב למעצמת על יחידה בעולם, עם התפרקותה של בריה"מ וקריסת השוק הקומוניסטי.  בשנת 1990 אמריקה הפכה למעצמת על יחידה בעולם, מעמדה החדש אפשר לה חופש פעולה פוליטי וקביעת סדר עולמי חדש. עוצמתה הפוליטית של ארה"ב קידמה את עמדתה הליברלית שמתאפיינת בין היתר, ב "שוק חופשי" (השוק נשלט ע"י היצע וביקוש,תוך חתירה מתמדת לשווי משקל ללא התערבות חיצונית).  הסרת חסמי מסחר - מאז שנות ה 80 חלה ירידה חדה ברמת המכסים שהנהיגו מדינות שונות, עובדה שאפשרה סחר חופשי בין מדינות.  באירופה - שוק אחד גדול ללא גבולות מדיניים. אנשים, סחורות וכספים נעים בתוך גבולותיו של שוק זה ללא מגבלות.  התהליך מלווה בגידול היקף הסחר העולמי ותנועות הון בינלאומיות , העברה מהירה של טכנולוגיות יצור ומפעלים. וניידות גדולה יותר של עובדים בין מדינות.  לגלובליזציה יש יכולת לחולל תהליכי פיתוח מרחביים בעזרת תאגידים רב לאומיים (חברות רב לאומיות שההנהלה ומחלקות הפיתוח במדינות האם ומפעלי הייצור במדינות אחרות בעולם). - היום יש שינוי מגמה המתבטאת בהתפתחות האיחוד האירופאי וסין. |
|  |  |

**גְלוֹבָּלִיזַצְיָה**

|  |  |
| --- | --- |
|  |  |
| **ההשפעות העיקריות**  **של תהליך הגלובליזציה**  **על המדינות המתפתחות** | ישנה הסכמה רחבה למדי שפתיחתם של השווקים המקומיים ברחבי העולם והצטרפותם לכפר הגלובלי כוללת מספר רב של יתרונות מחד ומספר רב של קשיים מאידך.  יתרונותיה וחסרונותיה של הגלובליזציה משתנים מעת לעת ומדינה למדינה, והם תלויים במיקומה במרחב ובמצבה החברתי והכלכלי של המדינה.  בחלק מן המדינות הפחות מפותחות יש לתהליכי הגלובליזציה השפעה רבה יותר מאשר במדינות המפותחות, והן עוברות תהליכי שינוי מהירים. חלקן, במיוחד המדינות התת- מפותחות עברו תוך תקופה קצרה מכיבוש הקולוניאלי, לעצמאות מדינית, ולהשתלבות בתהליכי הגלובליזציה.  ההשפעות האלה באות לידי ביטוי בצורות שונות והן אינן חד משמעיות- חלקן מביאות לשיפור בחיי התושבים, חלקן מביאות להרעה בתנאי החיים.  **היבטים חיוביים של תהליך הגלובליזציה על המדינות המתפתחות:**  **1. צמיחה כלכלית ועלייה ברמת החיים :** ההשתלבות בתהליכי הגלובליזציה פותחת בפני המדינות הפחות מפותחות אפשרויות להגביר את קצב הצמיחה הכלכלית שלהן.  ההאצה בקצב הצמיחה נובעת מכניסה של השקעות מחוץ למדינה,ומפתיחת השוק הגלובלי הגדול לייצוא מוצריהן.-ההשקעות המגיעות מחוץ למדינה והייצוא הגדל, מגדילים את ההון של המדינה, ואז תהליכי הייצור מואצים ומשפיעים בכיוון של הגדלת הצריכה של התושבים.  ההשתלבות בשוק העולמי מביאה איתה דרישה לשיפור רשת התחבורה ורשת התקשורת, להעלאת רמת השירותים וגיוונם , ולשכלול המערכת הפיננסית - כל אלה תורמים לפיתוח מואץ,לשיפור חיי התושבים המקומיים, ולהעלאת רמת חייהם.  באופן כללי אפשר לומר, שקצב הצמיחה הממוצע של מדינות הפחות מפותחות גבוה יותר מקצב הצמיחה הממוצע של המדינות המפותחות .  קצב ההשתלבות בכלכלה הגלובלית שונה ממדינה למדינה - חלק מהמדינות הפחות מפותחות אינו מנצל את האפשרות להשתלב בכלכלה העולמית, ועל כן אינו נהנה מצמיחה כלכלית גבוהה. - בין המדינות שקצב הצמיחה הכלכלית שלהן נמוך ניתן לציין חלק ניכר ממדינות אפריקה )כגון: סומליה, אתיופיה, אריתריאה).  בין המדינות שקצב הצמיחה שלהן גבוה בשנים האחרונות והן מצליחות לצמצם את הפער הכלכלי בינן לבין מדינות מפותחות ניתן למנות חלק ממדינות מזרח אסיה )ובראשן סין והודו(.  **2. צמצום אבטלה**- החברות הרב לאומיות מקימות מפעלים במדינות המתפתחות המספקים עבודה למובטלים ומביאים לשיפור ברמת החיים.  **3. הקמת אזורי תעשיה חדשים** – מעבר לעבודה בתעשיות מגוונות – מעבר מתעשיות מסורתיות (טכסטיל ומזון לתעשיות מתקדמות יותר).  **4. צמצום הפערים בין גלעין עולמי לשוליים עולמיים** (צמצום הפערים בין מדינות מפותחות למדינות מתפתחות), וזאת על ידי חדירה של רעיונות, טכנולוגיות, שיטות ייצור, שיטות ממשל, עקרונות וערכים המקובלים במדינות מפותחות.  **5. פיתוח התעשייה המקומית-** הקמת המפעלים על ידי החברות הרב לאומיות מביאה לצמיחה של תעשייה מקומית ויצירת מקומות עבודה חדשים. למשל: תעשיית המכוניות בדרום קוריאה, תעשיית טקסטיל ומוצרי אלקטרוניקה בסין לאחרונה גם תעשיית מכוניות.  **6.** מעבר מתעסוקה שרובה חקלאית לתעסוקות מגוונות יותר.  **7. הכנסת הון וטכנולוגיה למדינה-** ייצוא המוצרים וההשקעות הזרות מכניסים הון למדינה. הקמת המפעלים מכניסים טכנולוגיה וקדמה.  **8. פיתוח תשתיות-** לצורך הקמת המפעלים ושיווק הסחורה, החברות הזרות משקיעות בפיתוח תשתיות תחבורה היבשתיים, הימיים והאוויריים, תשתיות פיננסיות (בנקים ובורסות) ויישובים.  **9. רכישת השכלה והכשרת כוח אדם מיומן-** הקדמה המערבית חודרת למדינות המתפתחות . חדירת הטכנולוגיה המערבית מצריכה הכשרה מקצועית של כוח האדם המקומי בחקלאות ובתעשייה, השיפור ברמת החיים מביא לעלייה בהשכלה של המקומיים ולהגירה פנימית בדרך כלל לערים הגדולות שם מוקדי התעסוקה הגדולים.  מכיוון שגדלה הדרישה לכוח אדם מיומן החלו בהקמת מרכזי הכשרה בתחומי תעשיה המתאימים לסטנדרטים של מדינות מפותחות– הרחבת החינוך (אוניברסיטאות,מכללות, חינוך טכנולוגי), |
|  |  |

**גְלוֹבָּלִיזַצְיָה**

|  |  |
| --- | --- |
|  |  |
| **ההשפעות העיקריות**  **של תהליך הגלובליזציה**  **על המדינות המתפתחות**  **(המשך)** | 10. אחת התרומות החיוביות של הגלובליזציה היא:התיירות העולמית.תושבי המדינות העשירות מטיילים בכל מקום בעולם ולעיתים מחפשים להגיע דווקא לאזורים נחשלים.כך חודרת קידמה כמו כבישים,תשתיות חשמל שהמדינה מפתחת באזורים אלו.  11. עליה בתעסוקת נשים.- בזכות הגלובליזציה- ישנה עלייה בתעסוקת נשים בשוק העבודה. נוצרו עבודות רבות בתחום השירותים או התעשייה בהן משתלבות הנשים.  12. הגירה למדינות מפותחות ושליחת הכסף למשפחות במדינות המתפתחות.  **היבטים שליליים של תהליך הגלובליזציה על המדינות המתפתחות**  1. שיפור ברמת חיים אינו אחיד – גידול בפער בין עניים לעשירים. חלק קטן מהתושבים, בעיקר בעלי הון ובעלי כישורים, זוכים לעליה של ממש בהכנסותיהם – זה מביא לתסכול וזעם אצל קבוצות שלא נהנות מהתהליך.  2. המפעלים של חברות רב לאומיות דוחקים את המפעלים המסורתיים המקומיים – בעלי המקצועות המסורתיים נדחקים לשולי החברה.  3. פגיעה במארג החברתי וירידה בכוחה של המשפחה המסורתית : חברות ותרבויות שבעבר היו בעלות מאפיינים,מנהגים וערכים ייחודיים,נהרסות ונפגעות בגלל תהליכי הגלובליזציה.  רבים מבניהם מהגרים למקומות רחוקים כדי לשפר את תנאי חייהם,והנשארים עוברים תהליכי אמריקניזציה או מאמצים את מאפייני התרבות הגלובלית.לעיתים קרובות הפגיעה בהן כה חריפה,עד שהן נעלמות ונשכחות לגמרי.  ההשפעה מתבטאת בתחומי תרבות שונים כמו:שפה,מנהגים שנשכחים או סגנון בנייה מקומי שנשכח לטובת הסגנון הגלובאלי.  4. ניצול עובדים ותנאי עבודה מחפירים - החברות הרב-לאומיות מנצלות את כוח האדם הזול ומעסיקות את העובדים בשכר נמוך וללא שמירה על זכויותיהם.  ניצול של נשים חסרות השכלה, מהגרים, נערים ואף ילדים. נוצרת "עבדות מודרנית".  5. המפעלים רובם ממוקמים באזורי גלעין – כך שהפער בין גלעין לשוליים הולך וגדל.  6. תלות כלכלית של המדינות המתפתחות בסיוע כלכלי של המפותחות- רוב המפעלים הם בבעלות של חברות זרות שגורפות את הרווחים ומשקיעות בפיתוח רק לצרכיהם. אין עידוד ליוזמות מקומיות.  7. הקצאת רווחים לא הוגנת- החברה הרב לאומית משלמת למדינה בה היא פועלת תשלום. אבל היא מקצה חלק מזערי מרווחיה האדירים למדינה המתפתחת.  8. תלות מקומית בהחלטות גלובליות אנונימיות: מנהלי החברות הרב לאומיות ובעלי המניות אינם קשורים עוד למקום מסוים,או מחויבים למדינה מסוימת. הם פועלים בכל העולם כאילו היה כפר קטן.כך הם יכולים להעביר את עסקיהם לפי שיקולי כדאיות בלבד,כאשר למדינה המתפתחת שתלויה בהם- אין שליטה או זכות הכרעה על פעולותיהם.  9. "בריחת מוחות"- הגלובליזציה מעודדת הגירה של עובדים ממדינה למדינה. בדרך כלל עוזבים העובדים המיומנים שהיו יכולים לקדם ולפתח את המדינה.  במדינות הפחות מפותחות תנאי החיים בכפר קשים בד"כ ומלווים באבטלה ולכן צעירים רבים עוזבים את הכפר לטובת הערים,או עוזבים את אזורי השוליים לטובת מרכז המדינה.  בעקבות כך האזורים הכפריים נחלשים , רמת השירותים יורדת - כי נותרים פחות אנשים לספק להם שירותים. זה מתבטא בסגירתם של בתי ספר,או מרפאות,התיישנותם של כבישים ועוד.  10. "אמריקניזציה" – תהליך שבו אוכלוסיות רבות ברחבי העולם מאמצות מאפיינים תרבותיים,חברתיים וכלכליים, הנהוגים בארצות הברית. ותוך כדי כך הן מאבדות את המאפיינים הייחודיים שלהן.  11. פגיעה סביבתית- המדינות העניות, מבקשות לפתח את כלכלתן בכל דרך אפשרית, והן מקימות מפעלי תעשייה מזהמים, בלי להקפיד על תקנים השומרים על איכות הסביבה. בנוסף - מדינות אלו פותחות את שעריהן לפני החברות הרב לאומיות, ותמורת ההכנסות המתקבלות הן מאפשרות לכרות את יערות הגשם,להטמין בשטחן פסולת רעילה,לזהם את האוויר ואת המים בתחומן. כמו כן , המדינות המפותחות מעבירות את התעשיות המזהמות למדינות המתפתחות. |
|  |  |
|  |  |

**גְלוֹבָּלִיזַצְיָה**

|  |  |
| --- | --- |
|  |  |
| **ההשפעות העיקריות**  **של תהליך הגלובליזציה**  **על המדינות המפותחות** | **השפעות חיוביות**  1. הגדלת שוק הצרכנים והרווחים- על ידי הקמת חברות רב- לאומיות וניצול היתרון היחסי של מדינות שונות בתהליך הייצור. למשל חברת דלתא קונה כותנה ממצריים, מעבדת בדים בהודו ותופרת אותם בהודו, תורכיה ומדינות נוספות.  2. פיתוח דפוסי עבודה חדשים – כמו עבודה מהבית, שיחות ועידה באינטרנט, נסיעות עסקים לחו"ל. קיצור זמן ומרחק בעידן הטכנולוגיה המודרנית. דבר שמייעל את העבודה.  3. פיתוח מרחבי תעשייה חדשים- הקמת ריכוזי תעשייה כמו עמק הסיליקון בקליפורניה .  4. שיפור המודעות לשמירה על הסביבה- שהביאה לקביעת תקנים מחמירים יותר להגנה על הסביבה.  **השפעות שליליות**  1. הגירה בלתי חוקית- הגלובליזציה מעודדת הגירה, פוגעת בשכבות החלשות וגורמת להן לחפש מקורות פרנסה חדשים. ההגירה הבלתי חוקית יוצרת בעיות חברתיות וכלכליות. למשל ההגירה של אפריקנים מסיני לישראל. הטורקים בגרמניה.  2. גידול באבטלה של העובדים הבלתי מיומנים – הכנסת המיכון והטכנולוגיה והעברת המפעלים עתירי העבודה למדינות מתפתחות משאיר את העובדים הבלתי מיומנים חסרי עבודה. למשל העברת מפעלי הטקסטיל מישראל לטורקיה ירדן ומצריים (דלתא )  3. היווצרות פערים בין אזוריים- האזורים בהם מתפתחת תעשיית היי –טק צומחים בעוד שאזורי השוליים החקלאיים נשארים עם התעשיות המסורתיות. (בישראל אזור המרכז מול הנגב).  4. התלות בייצוא של משאב אחד - היתרון היחסי מביא מדינות רבות בעולם להתבסס על מוצר עיקרי המהווה חלק משמעותי מכלל הייצוא שלהן.  מדינות התלויות בייצוא משאב אחד, הן בדרך כלל מדינות פחות מפותחות המסתמכות על משאב או מחצב טבע שנמצא בשטחן, או על גידול חקלאי שנהנה מתנאים פיזיים אופטימאליים במדינתם.  המדינות המפותחות יותר נמנעות מלבסס את כלכלתן על ייצוא של מוצר אחד, והן מייצאות מגוון רחב של מוצרים ושירותים.  התבססות כלכלית של מדינה על ייצוא מוצר בודד חושפת אותה לסיכונים כלכליים רבים  ולתנודות חריפות באיכות חיי תושביה. הסיכונים נובעים בעיקר משינויים ברמת הביקוש של המוצר בעולם. ירידה ברמת הביקוש משפיעה על הכמות שאותה המדינה יכולה לייצא, וגם על מחיר המוצר.  השינוי בביקוש יכול לנבוע מגורמים רבים , כגון: שינוי בטעמי הצרכנים, ייצור מוצרים חלופיים, כניסת מדינות נוספות לאותו שוק ויצירת תחרות, הורדת מחיר של אחת המדינות המתחרות,וירידת הצריכה במדינות הצורכות את המוצר עקב משברים כלכליים.  המדינות התלויות בייצוא משאב אחד מודעות בדרך-כלל לסכנות הכרוכות בכך ומשקיעות מאמצים בגיוון כלכלתן. כך לדוגמה, סעודיה ומדינות המפרץ השקיעו בעבר משאבים רבים בפיתוח החקלאות במקביל לנפט, וכיום חלק מהמדינות הללו מנסות לפתח את ענף התיירות או את ענף השירותים הפיננסיים. |
|  |  |
| **אפשרות לצמצום הפערים בין העולם המפותח**  **לעולם הפחות מפותח** | האצת הצמיחה הכלכלית בעקבות ההשתלבות בכלכלה הגלובלית מהווה הזדמנות לצמצום הפער הכלכלי - טכנולוגי הקיים בין המדינות הפחות מפותחות למדינות המפותחות. המדינות הפחות מפותחות שבחרו להיות חלק מתהליכי הגלובליזציה , נאלצות לאמץ לעצמן את דפוסי המבנים הכלכליים הנהוגים במדינות המפותחות, ותוך כדי כך הן מצמצמות את הפער הכלכלי-טכנולוגי שביניהן.  אילו נדרשו המדינות הפחות מפותחות להתפתח בכוחות עצמן ללא השפעות חיצוניות, היו נדרשות להן עשרות או אף מאות שנים כדי להגיע לרמת הפיתוח ורמת החיים בה נמצאות המדינות המפותחות. למרבה המזל, תהליך הגלובליזציה מפשט מאוד ומאיץ את תהליכי הפיתוח,ואת צמצום הפערים.  הצטרפותן של המדינות הפחות מפותחות לתהליכי הגלובליזציה מאפשר חדירה של רעיונות,טכנולוגיות, שיטות ייצור, שיטות ממשל, וערכים המקובלים במדינות המערב |
|  |  |

**גְלוֹבָּלִיזַצְיָה**

|  |  |
| --- | --- |
|  |  |
| **אפשרות לצמצום הפערים בין העולם המפותח**  **לעולם הפחות מפותח**  **המשך** | הטמעת השינויים האלה מתרחשת בקצב ובצורה שונה בכל מדינה - אולם ברוב המקרים נטמעים קודם כל תחומי הכלכלה הטכנולוגיה והמדע, הדרושים לשילוב המדינה בשוק העולמי. הטמעת העקרונות החברתיים והפוליטיים במדינות המפותחות היא איטית יותר.  לדוגמה, מדינות המפרץ הפרסי אימצו את העקרונות הכלכליים והטכנולוגים המערביים, אך הן לא ממהרות לאמץ את דפוסי התנהגות הפוליטית והחברתית. הן לא מאמצות את שיטת המשטר הדמוקרטית,וממשיכות לקיים משטר מלוכניות, זכויות נשים )ברוב המדינות האלה( נחותות לעומת זכויות הגברים. |
|  |  |
| **המהפכה הטכנולוגית בתחומי התחבורה והתקשורת, המאפשרת את התפתחות תהליכי הגלובליזציה.** | **מהפכת התקשורת והתחבורה**  מאז מחצית המאה ה 20- מתרחשת מהפכה טכנולוגית בתחומי התחבורה והתקשורת, המאפשרת את התפתחות תהליכי הגלובליזציה.  פיתוחים טכנולוגיים של אמצעי תחבורה ותקשורת רודפים זה את זה, ואמצעים חדשים מחליפים את הישנים בתדירות גבוהה.  כתוצאה מן המהפכה הזאת משתנה משמעותו של המרחק -המרחק בין מקומות שונים כאילו קָטֵן, מאחר שמשך הזמן הנדרש לאדם או למידע להגיע ממקום למקום מתקצר, והעלוּת של הנסיעה או של העברת המידע - קְטֵנָה.  **תוצאותיה של המהפכה הטכנולוגית, שהתחוללה בתחום התחבורה והתקשורת:**  כיום, אפשר לעבור מרחבים גיאוגרפיים במהירות ולדלג בין אזורים ומעליהם באמצעי תחבורה שונים, או לשדר ולקלוט מידע מכל מקום בעולם באמצעי תקשורת שונים. אמצעי התקשורת והתחבורה החדישים הביאו לכך שהעולם "נפתח".  מספר המשתמשים באמצעי התחבורה ובאמצעי התקשורת גדל בהתמדה, בעיקר משום שיותר ויותר אנשים יכולים להרשות לעצמם לקנות שירותים אלה, שכן עלותם כיום נמוכה יותר והם זמינים לכלל הציבור.  עם זאת, חשוב לזכור כי רוב אוכלוסיית העולם עדיין אינה מחוברת לאמצעי התקשורת והתחבורה האלה. למשל, באזורים עניים באסיה, באפריקה, באמריקה הלטינית וגם בשכונות מצוקה באירופה, בארצות הברית, בקנדה ובאוסטרליה - אין עדיין נגישות לאמצעי התחבורה והתקשורת החדישים.- טלפון, אינטרנט, גִ'י. פִּי. אֵס ועוד - במכשיר אחד , וכן לוויין המשמש למטרות תקשורת - כלומר, להעברת אותות בין שתי נקודות על פני כדור הארץ.  **התקשורת והתחבורה כאמצעי להעצמת תהליך הגלובליזציה .**  פיתוח התקשורת בעידן הגלובליזציה הואץ בעיקר בעקבות ההמצאות בתחום תקשורת ההמונים שמספקים מידע למספר רב מאוד של אנשים ( בעיקר טלפון , טלפון נייד , טלוויזיה , אינטרנט , רדיו ועיתונים נפוצים)  אמצעי התחבורה והתקשורת יוצרים בסיס טכנולוגי לתהליכי הגלובליזציה . האמצעים המשוכללים בתחומי התחבורה ( ביבשה , בים ובאוויר ) והתקשורת ( טלפון , טלוויזיה , אינטרנט , טלפון נייד ועוד ) מאפשרים להעביר במהירות ממקום למקום מוצרים , אנשים הון ידע ורעיונות . למערכות התחבורה והתקשורת יש , אם כן , תפקיד מרכזי בכלכלה המודרנית - בעזרתם מיוצאים ידע ומוצרים מכל מקום בעולם לכל מקום בעולם .  היצרנים והצרכנים , שנאלצו בעבר להתמקם זה בקרבת זה , יכולים עתה להתמקם בכל מקום במרחב העולמי , ואף משני צדי הגלובוס .  אמצעי התחבורה והתקשורת תומכים בקשרים מסוגים שונים , בעוצמות שונות , בין אנשים וקבוצות ברחבי בעולם . קבוצות אוכלוסייה רבות , שבעבר לא היה כל קשר ביניהן , " נפגשות" היום בדיוני עבודה ברשת , ברשתות חברתיות , ובמפגשי פנים אל פנים . אמצעי התחבורה המגוונים , ובמיוחד אמצעי התקשורת האלקטרוניים מאפשרים קשר מיידי בן אדם לרעהו , בין יצרנים לצרכנים , בין עובדים של חברות כלכליות , בין מהגרים לבני משפחתם בארץ מוצאם וכדומה . רשת התקשורת מאפשרת יצירת קהילות ותומכת בפעילותם של ארגונים כלכליים , חברתיים ופוליטיים רבים, כולל ארגוני טרור , המשתמשים ברשתות אלו כדי להפעיל את חברי הארגון הפזורים ברחבי העולם . |
|  |  |
|  |  |

**גְלוֹבָּלִיזַצְיָה**

|  |  |
| --- | --- |
|  |  |
| **המהפכה הטכנולוגית בתחומי התחבורה והתקשורת, המאפשרת את התפתחות תהליכי הגלובליזציה.**  **(המשך)** | אמצעי התקשורת מספקים גישה למידע לכלל הציבור . חלק גדול של המידע על המתרחש בעולם עובר בזמן אמת .  העולם המקוון מספק לכלל הציבור נגישות למידע על הנעשה ברחבי העולם . בעבר התרכז המידע בידי שכבה מצומצמת של אנשים , ואילו כיום , בזכות אמצעי התקשורת , אנשים רבים יכולים להגיע למידע זה ולהשיג כוח והשפעה - במקום העבודה , בלימודים , בארגון שעות הפנאי וכדומה .  רשתות החדשות מקבלות דיווחים מיידיים על כל אירוע בעולם , ובתוך דקות הן מציגות תמונת מצב עדכנית ובה צילומים מהשטח , שצילמו כתבי הרשת או התושבים המקומיים בטלפון הנייד שלהם . לנגישות למידע ולדיווחים המגיעים מכל מקום ולכל מקום בעולם יש השלכות כלכליות , פוליטיות , חברתיות ותרבותיות  הופעת הטלוויזיה במאה ה20- הביאה לפריצת דרך עצומה - מידע רב ומגוון מגיע מאז לציבור הרחב בכל רחבי העולם , לעתים מיד עם התרחשותו .  הטלוויזיה הפכה לאמצעי מוביל ב"תקשורת ההמונים", מספר ערוצי הטלוויזיה מגיע כיום לאלפים, ומספר האנשים בעולם שיש בביתם מכשיר טלוויזיה גדל בהתמדה.  הטלוויזיה חושפת את מרבית תושבי העולם לאין-ספור צורות חיים ותרבויות . לחשיפה הזאת יש השפעה רבה על התרבות המקומית והעולמית , על מנהגי הגירה ועוד .  לפני כעשור , רק תחנות טלוויזיה גדולות יכלו לשדר סרטי וידיאו ותמונות מכל מקום ולכל מקום בעולם . כיום כל ילד וילדה יכולים לשדר סרטי וידיאו ותמונות היישר מהטלפון הנייד שלהם לכל רחבי העולם .  לפני כעשור , רק למרצים באוניברסיטאות ולסטודנטים שלהם הייתה גישה למאגרי ידע עולמיים . כיום בכל מקום המחובר לאינטרנט , כל מי שמתעניין בנושא כלשהו יכול להגיע לידע עצום במהירות גדולה .  **התחבורה האווירית " כפורצת דרך" לתהליכי הגלובליזציה**  פיתוח התחבורה בעידן הגלובליזציה הואץ בעיקר בעקבות המצאת מטוסי הסילון .  במשך מאות שנים השתמש האדם באמצעי תחבורה ותקשורת כמו ספינות לחציית ימים ויוני דואר להעברת הודעות קצרות . אבל השימוש באמצעים אלה היה מצומצם , ונהנו מהם רק המקורבים למוקדי הכוח הפוליטיים והכלכליים .  טיסות הסילון שהחלו במחצית השנייה של המאה ה20- מסמנות את ראשית עידן התעופה המודרנית . באמצעותן התקצר זמן הטיסה וגדלה מאוד כמות הנוסעים הטסים בכל מטוס .  יתרונם העיקרי של המטוסים הוא מהירותם , המגיעה כיום ל800- קמ"ש בממוצע .  התחבורה האווירית אינה מושפעת מתנאים טופוגרפיים , ולפיכך מתאימה ליצירת קשר גם עם אזורים שהגישה אליהם באמצעי תחבורה אחרים מוגבלת .  עבור הנוסעים ממדינה למדינה התחבורה האווירית היא האמצעי השכיח ביותר בשל המהירות הגבוהה ומחירי הטיסות ההולכים ויורדים.  אבל התחבורה האווירית עדיין יקרה מאמצעי תחבורה אחרים , ומשום כך אינה מתאימה לסחורות בעלות נפח ומשקל גדולים , ומלבד להסעת נוסעים היא משמשת בעיקר לסחורות חקלאיות המתקלקלות במהירות , דוגמת פרחים . למטענים יקרים , דוגמת יהלומים ; ולמטענים שיש חשיבות להגעתם המהירה , דוגמת דברי דואר .  ההובלה האווירית של מטענים משמשת כיום להעברת פחות מ % 1 - מנפח הסחורות בעולם , אך היקף זה הולך וגדל בהתמדה . לצד התחבורה האווירית הבין-יבשתית , הולכת ומתפתחת במדינות עשירות ובאלה ששטחן נרחב תחבורה אווירית פנים-יבשתית |
|  |  |
| **השפעת הגלובליזציה**  **על הכלכלה** | כיום, בעידן הגלובאלי, חברות רב לאומיות, הנקראות גם תאגידים בין לאומיים, הן המובילות את הגלובליזציה.  – בעבר התבצעה רוב הפעילות הכלכלית בתוך אחת ממדינות העולם או כחלק מהקשרים שבין מדינות העולם. ואילו כיום רוב הפעילות הכלכלית מצוייה בידי אנשים פרטיים או חברות פרטיות, ולעיתים קרובות היא מנותקת מהמדינות שבהן היא מתרחשת. |
|  |  |
|  |  |

**גְלוֹבָּלִיזַצְיָה**

|  |  |
| --- | --- |
|  |  |
| **השפעת הגלובליזציה**  **על הכלכלה**  **המשך** | **השפעת הגלובליזציה על הכלכלה**  1.רוב הפעילות הכלכלית העולם עוברת לידי חברות רב לאומיות. רובן נמצאות במדינות המפותחות של העולם כי יש שם כוח אדם משכיל ומיומן וגם יש שם מדיה+משאבים.  2. הסחר הבין-לאומי מתרחב – הסחר הפיננסי , כלומר המסחר בכספים גדל עוד יותר מהסחר בסחורות ובשירותים. הסחר הפיננסי מתנהל ברובו בבורסות,שהן המוסדות שבהם מוכרים וקונים ניירות ערך שונים כמו מניות.  בעזרת תקשורת המחשבים והאינטרנט,תושביהן של כל מדינות העולם יכולים להשתתף במסחר בכל הבורסות הפזורות ברחבי העולם.ואכן,היקפי המסחר בבורסות עצומים והם מסתכמים במיליארדי דולרים ביום.  3. בעולם הגלובלי שבו התקצרו המרחקים והזמנים ואפשר למצוא מידע רב על מקומות שונים ברחבי כדור הארץ – מיליוני אנשים מהגרים ממקום למקום במטרה לשפר את תנאי חייהם.  4. הערים גדולות במספרן ובמספר תושביהן, והשפעתן מתחזקת – כבר כיום מחצית מבני האדם בעולם גרים בערים, ואם תימשך הנהירה הגדולה אל הערים – תוך עשור או שניים יגורו רוב תושבי העולם בערים, והן יהיו גדולות יותר במספרן ובמספר תושביהן.  לתהליך זה יש השפעה גדול – על הכפרים שתושביהם עוזבים אותם ,וגם על הערים הקולטות המונים בלי להיערך לבואם. |
|  |  |
| **השפעת הגלובליזציה**  **על החברה והתרבות** | הגלובליזציה יוצרת אחידות תרבותית - מאז ומעולם הושפעו תרבויות העולם זו מזו - האימפריות של העולם העתיק, וגם אלה של התקופה הקולוניאלית, הנחילו את תרבותם לעמים שנכבשו, ולעתים אף כפו אותה עליהם.  מגלי עולם ובעקבותיהם מהגרים שהגיעו ל" עולם החדש " הביאו איתם מאורחות חייהם ומנהגיהם, ושינו תרבויות מקומיות. עם זאת, אין ספק שההתפתחויות הטכנולוגיות של התחבורה והתקשורת בעידן הגלובליזציה, גורמים לשינויים תרבותיים חסרי תקדים בעוצמתם ברחבי העולם.  תהליך הגלובליזציה, מעצם טבעו,מביא לטשטוש ההבדלים התרבותיים בין מדינות שונות. התוצאה היא, שיש יותר ויותר דמיון בין מרכיבים תרבותיים במקומות שונים, גם אם הם מרוחקים אלה מאלה - בעידן הגלובליזציה נוצרת תרבות אחידה יותר של מוזיקה, אופנה, אדריכלות, מנהגי אכילה ועוד.  **דוגמאות לתהליכים של האחדה תרבותית עולמית**.  **תהליכי אמריקניזציה :** התרבות האמריקנית משתלטת - תושבים מכל מדינות העולם מאמְצים מרכיבים שונים של התרבות, הכלכלה והפוליטיקה האמריקניים. תהליך זה מכוּנה "אָמֵרִיקָּנִיזַצְיָּה".  בכל מקום בעולם אפשר לזהות את סימני האמריקניזציה: מכנסי ג'ינס, סרטי ווֹלְט דִיסְנִי, אֵן-בִי-אַיי, רשת המזון האמריקנית מקדונלד'ס, קוקה קולה, רשתות של בתי הקפה ומסעדות אמריקניות, שימוש במילים באנגלית OK או BYE ועוד.  תרבות הצריכה משתלטת ומשפיעה על אורח החיים - תרבות הצריכה היא כינוי לאורח החיים שבו בני אדם צורכים מוצרים ושירותים מעבר למה שנחוץ להם לצרכי קיום.  "שׁוֹפִינְג ) קניות ) נחשב היום לפעילות שמעניקה מעמד חברתי, זהות, והרגשת שייכות של היחיד לחברה .  החברות הכלכליות הגדולות יוצרות בקרב הצרכנים צורך מדומה במוצריהן באמצעות פרסום מתוחכם. כך למשל, מוצרים רבים הופכים למותגים, ומי שרוכש אותם רוכש לו מעמד חברתי גבוה. - הפרסומות סובבות אותנו בכל אשר נפנה ואין אפשרות להימנע מלהיחשף אליהן. כך למעשה, התרבות הצרכנית עונה על אינטרס כלכלי של חברות רב-לאומיות המעוניינות ב"מִקְסוּם" רווחיהן ובהפצת מוצריהן מסביב לעולם.  **הקניון כסמל גלובלי** - תרבות הצריכה יצרה סמל גלובלי נוסף - הקניון.  בקניון יש ביטוי לתרבות פנאי ובילוי שתמציתה שיטוט בין החנויות, רכישה של מוצרים, צריכת מזון מהיר, בילוי בסרט או במסעדה - והכול תחת קורת גג אחת. |
|  |  |

**גְלוֹבָּלִיזַצְיָה**

|  |  |
| --- | --- |
|  |  |
| **השפעת הגלובליזציה**  **על החברה והתרבות**  **(המשך)** | **התפתחות ערים גלובליות** (עיר עולם – עיר המשמשת מרכז לכלכלה הבינלאומית) .  בעידן הגלובאלי התפתחו ערי עולם המהוות מוקדים של הפעילות הכלכלית ודרכן מתפשטים תהליכים גלובליים.  בעיר "עולם" נמצאות הנהלות של בנקים גדולים , משרדים ראשיים של חברות בין- לאומיות, בורסה חשובה, ועסקים רבים המספקים לכל אלה שירתים מגוונים .  ערי עולם מצויות במדינות מפותחות והחשובות שביניהן הן לונדון, טוקיו וניו יורק.  בין הכלכלה הגלובלית לערי העולם מתקיימים יחסי גומלין של העצמה הדדית - תהליכים כלכליים גלובליים תורמים לביסוסה של עיר העולם ועיר העולם מעצימה ותורמת להתפשטותם של תהליכי הגלובליזציה.  בערים אלה מתרכזת הפעילות של החברות הבין-לאומיות ובהן מתבצעות הפעולות העסקיות הבין-לאומיות. לדוגמא: בניו יורק ולונדון: פועלות הבורסות החשובות בעולם; מרוכזות בהן הנהלות ונציגויות של תאגידים בין-לאומיים, והן גם מקום מושבן של נציגויות של ארגוני סחר; מצויים בהן שירותים מתקדמים הקשורים לכללה הגלובלית כמו שירותי ייעוץ ופיתוח כלכלי, חברות בין-לאומיות של רואי חשבון, עורכי דין, שיווק ופרסום. |
|  |  |
| **השפעת הגלובליזציה על הפוליטיקה** | מדינות-הלאום נחלשות , העולם של ימינו מחולק ברובו למדינות-לאום , אך כוחן ומעמדן של מדינות-הלאום נחלשים . הכוחות הכלכליים , החברתיים והתרבותיים הדוחפים לכיוון הגלובלי הבין-לאומי הביאו להחלשת הקשר בין המדינה ללאום העיקרי שלה .  במקביל יש התחזקות של קבוצות מיעוט מקומיות , שעד כה שמרו על מנהגיהן הייחודיים ברשות הפרט , ועתה הן דורשות הכרה של המדינה בייחודן הלאומי. כך למשל , מוסלמים החיים במדינות שונות באירופה דורשים שבנותיהם יתעטפו ברעלה בבואן לבתי הספר .  חלק מן המומחים טוענים כי הכוח עובר לארגונים פוליטיים אזוריים או בין-לאומיים , כדוגמת האיחוד האירופי או האומות המאוחדות ( האו"ם ). אחרים טוענים כי הכוח עובר מן המערכת הפוליטית למערכת הכלכלית .  עם הקמתו של " האיחוד האירופי בשנת , 1992 , " נוצר בעולם כוח פוליטי חדש , שהוא אחד הכוחות החזקים ביותר בזירה הבין-לאומית .  באיחוד האירופי מאוגדות כיום 27 מדינות באירופה , ויש לו מאפיינים של פדרציה - מדינה אחת שהיא איחוד של מדינות , בדומה לארה"ב או לברזיל .  האיחוד האירופי הוא שוק כלכלי גדול , שבו אין כמעט משמעות לגבולות המדיניים .  אזרחי מדינות האיחוד רשאים לגור , לעבוד וללמוד בכל אחת מהמדינות ללא צורך באישור כלשהו . פתיחת הגבולות הגבירה מאוד את ההגירה ממדינות חלשות למדינות חזקות , והתוצאה היא יציאה של כוח אדם חזק ויוזם ממדינות חלשות וכניסה של המוני מהגרים למדינות החזקות. הגבולות הפתוחים של האיחוד האירופי גורמים לנדידה של מהגרי העבודה לכל רחבי היבשת . |
|  |  |
| **השפעת הגלובליזציה**  **על**  **הסביבה** | תהליכי הגלובליזציה, אשר הביאו להאצת תהליכי הפיתוח גורמים לפגיעה הולכת וגדלה בסביבה הטבעית. כיום כבר אפשר לראות בהם את הגורמים העיקריים להצטברות עצומה של פסולת, לדלדול משאבי הטבע, לזיהום מקורות המים והקרקע והאוויר, להתחממות האקלים, ולצמצום מגוון המינים שעל פני כדור הארץ.  תהליכי הגלובליזציה תרמו לפיתוח תעשייתי מהיר במדינות שונות בעולם,להקמת מפעלים חדשים ולהרחבה משמעותית של תשתיות: מערכות תחבורה, מים, חשמל, תקשורת. - אלה הגדילו את הצריכה של משאבי הטבע ) מים, קרקע, עץ, גז, נפט, פחם ועוד ( וכתוצאה מהשימוש בהם גדלה מאוד כמות הפסולת והמזהמים שנפלטו לסביבה.  הכלכלה הגלובלית אשר מעודדת צמיחה כלכלית, הביאה לעלייה ברמת החיים של התושבים במדינות רבות בעולם. העלייה ברמת החיים מזרזת את התפשטותה של תרבות הצריכה אשר מגבירה את השימוש במשאבי הסביבה הטבעית. - ככל שיותר אנשים מצטרפים לאורח החיים הצרכני,מתדלדלים משאבי הטבע וכושר הנשיאה של האזור יורד. במקביל הולך וגדל הקושי במציאת פתרונות לפסולת המצטברת ולתוצרי הזיהום הנפלטים בחברה הצרכנית. |
|  |  |

**גְלוֹבָּלִיזַצְיָה**

|  |  |
| --- | --- |
|  |  |
| **השפעת הגלובליזציה**  **על**  **הסביבה**  **המשך** | **השלכות הגלובליזציה על הסביבה במדינות הפחות מפותחות :**  במדינות הפחות מפותחות בעיות הפגיעה בסביבה חמורות עוד יותר, בשל היותן בשלב של תהליכי תיעוש ופיתוח תשתיות מואצים יותר.  בעקבות תהליכי הגלובליזציה חלק ניכר מהתעשיות המסורתיות, הכוללות מפעלים מזהמים רבים, עברו למדינות הפחות מפותחות. מדינות אלה מתעלמות מנושא הסביבה ומסכימות להקמת מפעלים אלה בשטחן, כדי לספק לתושביהן מקורות תעסוקה.  **השפעת הגלובליזציה על הופעת מחלות חדשות**  תהליך הגלובליזציה בעולם והמעבר החופשי של צמחים בין מדינות ויבשות יצרו בשנים האחרונות מצב שבו  מופיעות מחלות חדשות המועברות על ידי וקטורים שונים  ותוקפות גידולים ממשפחות שונות. מחלות אלו מסבות נזקים כבדים לגידולים. |
|  |  |
| **מיקור חוץ- outsourcing** | מיקור חוץ- בעידן הגלובליזציה מופעלת שיטת ניהול של מיקור חוץ. כלומר העברת חלק מפעילויות החברה לארגון חיצוני שמבצע את התפקיד כקבלן משנה בעבור החברה המזמינה. (שיכול להיות ממקום באותה מדינה או במדינה אחרת). למשל חברות ליסינג שמנהלות את צי הרכב של חברה מסוימת, חברות ניקיון, חברות כוח אדם ששולחות עובדים לתקופה מסוימת ועוד.  יתרונות שיטת מיקור החוץ הם הוזלת עלויות , אפשרות לשנות את ספק השירותים במהירות ועל ידי כך לשפר את מצב החברה (יותר יעיל, יותר זול).  חסרונות – ספקי החוץ עלולים להעביר ידע ולחשוף סודות מסחריים של החברה, חשש לפגיעה בלקוחות או ברמת השירות, פגיעה בתנאי העבודה של עובדי החברה החיצונית, קושי בבקרה ובפיקוח על פעילותו של מיקור החוץ.  הודו היא אחת ממדינות העולם הפחות מפותח שפתחה שעריה לתאגידים. כיום הודו מציעה להם תשתיות תקשורת מפותחות וכוח אדם זול עד כדי שישית ולעיתים אף שמינית מעלותו של עובד בארה"ב. - יתרון חשוב של כוח האדם בהודו הוא השימוש בשפה האנגלית שנפוץ בה עוד מימי הכיבוש הבריטי.  כמו כן עלויות השימוש בערוצי תקשורת ושיחות בינלאומיות, עלויות שכירות של מבנים לתעשייה ושירותי משרד בהודו עדיין זולים מאשר ברוב מדינות המערב.  עם יתרונות אלו הודו הפכה למרכז חשוב לאספקת שירותי מיקור חוץ לחברות ענק בינלאומיות דוגמת ג'נרל אלקטריק, HP , מייקרוסופט ועוד .  חברות מיקור חוץ ענקיות בהודו דוגמת סטיאם (Satyam) ווויפרו (wipro) מספקות לתאגידים בין לאומיים שירותי טלמרקטינג, מוצרי תוכנה, , ועוד ועוד.  נציגי השירות והמתכנתים עוברים הכשרה ממושכת במוקדי שירות הלקוחות ובמרכזי הפיתוח בהודו על מנת ללמוד את התרבות העסקית, המבטא הנכון ואת השפה העסקית שרלוונטית לסוג השירות שהם נותנים.  כך באמצעות תשתית תקשורת ומחשוב מפותחת, לקוח מאנגליה יכול להתקשר למרכז השירות הטכני ולקבל שירות מנציג שירות שנמצא בהודו. |
|  |  |
| **המדינות המזהמות ביותר בעולם** | שש המדינות המזהמות ביותר - ארה"ב, אוסטרליה, סין, הודו, יפן ודרום קוריאה.  סין עקפה את ארצות הברית כמזהמת הגדולה בעולם, לאחר שהכפילה את פליטת הפחמן שלה בעשור האחרון.  הודו, המדורגת במקום הרביעי של המזהמות, מגבירה במהירות את קצב פליטת הפחמן  שלה, והאוכלוסייה שלה, העומדת כעת על 1.5 מיליארד אנשים, גדלה בקצב המהיר בעולם. לפיכך הודו מתקרבת בצעדי ענק לסין, הן מבחינת גודל האוכלוסייה והן מבחינת פליטת הפחמן.  אוסטרליה עקפה את ארצות הברית מבחינת צריכת האנרגיה לאדם, ונמצאת בסיכון הגבוה ביותר מבין 185 מדינות. הפקת הפחמן הדו חמצני של אוסטרליה עומדת בשנה על 20.58 טונה לאדם, בעוד בארצות הברית מדובר על 19.78 טונה, הבדל של קרוב ל-4%. בקנדה, הפקת הפחמן לאדם עומדת על 18.81 טונה בשנה. |
|  |  |

**גְלוֹבָּלִיזַצְיָה**

|  |  |
| --- | --- |
|  |  |
| **עלייה במודעות לשיפור איכות הסביבה** | במהלך המאה ה- 20 החלה להתפתח מודעות לנזק העצום הנגרם כתוצאה מהזיהום הסביבתי המתלווה לייצור התעשייתי ולאורך לחיים המודרניים בכלל.  המדינות נאלצו להתמודד עם השאלה, כיצד לשלב את המשך פיתוח הכלכלה המודרנית עם הצורך למזער את הנזקים הנגרמים לסביבה כתוצאה מכך.  תהליך הגלובליזציה, שעיקרו- האצת הפיתוח הכלכלי, נתן למדינות המפותחות, מענה חלקי לסוגיה זאת.  הגלובליזציה הביאה לכך, שחלק ניכר מהתעשיות "המסורתיות", שהן המזהמות העיקריות, עברו מהמדינות המפותחות ולמדינות הפחות מפותחות. המעבר הזה נבע משיקולים כלכליים- זול יותר לייצר מוצרים שייצורם אינו דורשת מומחיות מיוחדת, במדינות הפחות מפותחות, אך בעקיפין הוא הועיל לשיפור איכות הסביבה במדינות המפותחות.  כך למשל, מעבר של מפעלים מזהמים רבים מענפי הרכב, הפלדה וכימיה מאזור שיקגו ו"האגמים הגדולים" בארה"ב הביא לשיפור באיכות הסביבה באזור.  צמצום מספר המפעלים המזהמים וכתוצאה מכך- ירידה בחשיבות הכלכלית של המפעלים המזהמים שנשארו במדינות המפותחות, מאפשרים למדינות האלה להחמיר את התקנות והתקנים הקובעים את רמת הזיהום המותרת.  כל הגורמים האלה מביאים לשיפור באיכות הסביבה במדינות המפותחות. יחד עם זאת, יש לזכור כי בראיה כלל עולמית לא מדובר בשיפור כלל.  המפעלים המזהמים פשוט עברו לאזורים אחרים בעולם. יתר על כן, בשל התחיקה הנחשלת בד"כ בנושאי איכות הסביבה במדינות המתפתחות, מעבר התעשייה למדינות המתפתחות מאפשר לבעליהם להשקיע פחות משאבים למניעת הזיהום, כך שרמת הזיהום הכללית בכדור הארץ רק גדלה כתוצאה מתהליך הגלובליזציה. |
|  |  |
| **"פיתוח**  **בר קיימא"**  **וחקלאות**  **בת-קיימא** | כיוון שאי אפשר לעצור את תהליכי הפיתוח, מתפתחת כיום גישה הדוגלת ב"פיתוח בר קיימא -" פיתוח המלווה בצמצום הנזק לסביבה, ולוקח בחשבון את השמירה על משאבי כדור הארץ גם עבור הדורות הבאים.  לפי גישה זו, כל פיתוח וכל פעילות בהווה צריכים להתבצע תוך ראיית צורכי האוכלוסייה - גם בהווה וגם בעתיד.  הבעיה הניצבת כיום בפני החקלאות היא מציאת דרכים לאיזון בין : הדרישה לאספקת מזון לאוכלוסייה הולכת וגדלה. מזעור הפגיעה בסביבה ושימור משאבי הטבע לדורות הבאים. חקלאות הנוקטת בדרכים כאלה מכונה חקלאות בת-קיימא.  כדי לשמור על החקלאות ולהקטין את נזקי הסביבה יש צורך לפעול בשני מישורים:  ליישם שיטות עיבוד ידידותיות לסביבה – שיטות המקטינות את זיהום הקרקע המים והאוויר.  לשמר שטחים חקלאיים כשטחים פתוחים, על ידי תמיכה בחקלאים, כדי שלא יינטשו את שטחי העיבוד |